CELEX: 31997R0537
Language: da
Date: 1997-03-18 00:00:00
Title: Rådets Forordning (EF) nr. 537/97 af 18. marts 1997 om åbning af et EF-toldkontingent for maltbyg henhørende under KN-kode 1003 00

Avis juridique important

|

31997R0537

Rådets Forordning (EF) nr. 537/97 af 18. marts 1997 om åbning af et EF-toldkontingent for maltbyg henhørende under KN-kode 1003 00  

EF-Tidende nr. L 083 af 25/03/1997 s. 0007 - 0007

RÅDETS FORORDNING (EF) Nr. 537/97 af 18. marts 1997 om åbning af et EF-toldkontingent for maltbyg henhørende under KN-kode 1003 00 RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113,under henvisning til forslag fra Kommissionen, ogud fra følgende betragtninger:Fællesskabet har som følge af forhandlingerne i henhold til artikel XXIV, stk. 6, i GATT forpligtet sig til at undersøge nogle problemer, der kan opstå, hvis ordningen med repræsentative priser for korn lægger hindringer i vejen for handelen; der er forekommet hindringer i forbindelse med nogle maltbygsendinger;for at fjerne sådanne hindringer bør der åbnes et EF-toldkontingent for maltbyg henhørende under KN-kode 1003 00 for den resterende del af 1996;gennemførelsesbestemmelserne til denne forordning bør vedtages efter artikel 23 i Rådets forordning (EØF) nr. 1766/92 af 30. juni 1992 om den fælles markedsordning for korn (1) -UDSTEDT FØLGENDE FORORDNING:Artikel 1 1. Der åbnes et EF-toldkontingent på 30 000 tons byg af høj kvalitet henhørende under KN-kode 1003 00 bestemt til produktion af malt, der skal anvendes til fremstilling af øl, som lagres i tanke, der indeholder bøgetræ, for perioden fra den 1. juni indtil den 31. december 1996.2. Satsen i den fælles toldtarif for kontingentet fastsættes til 50 % af den fulde, gældende sats, uden nedsættelse, på indførselsdagen.Artikel 2 Kommissionen vedtager gennemførelsesbestemmelser til denne forordning efter proceduren i artikel 23 i forordning (EØF) nr. 1766/92, især:i) bestemmelser med henblik på at garantere byggens egenskaber og dens oprindelseii) bestemmelser om anerkendelse af det dokument, der skal gøre det muligt at kontrollere den i nr. i) nævnte garantiiii) bestemmelser til sikring af, at byggen anvendes til produktion af malt til ølfremstilling.Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra den 15. maj 1997, under forudsætning af at USA senest den 1. maj 1997 trækker sin begæring af 13. februar 1997 til Verdenshandelsorganisationen om oprettelse af et voldgiftspanel, som skal afgøre striden om Fællesskabets importordning for ris og korn, tilbage. Kommissionen offentliggør en meddelelse herom i De Europæiske Fællesskabers Tidende inden den 15. maj 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 18. marts 1997.På Rådets vegneJ. VAN AARTSENFormand(1) EFT nr. L 181 af 1. 7. 1992, s. 21. Forordningen er senest ændret ved Kommissionens forordning (EF) nr. 923/96 (EFT nr. L 126 af 24. 5. 1996, s. 37).